62023CO0312_INF
Rješenje Suda (šesto vijeće) od 27. svibnja 2024. –Addiko Bank
(predmet C-312/23)
„Zahtjev za prethodnu odluku – Članak 99. Poslovnika Suda – Odgovor koji se može jasno izvesti iz sudske prakse – Zaštita pojedinaca u vezi s obradom osobnih podataka i slobodan protok takvih podataka – Uredba (EU) 2016/679 – Članak 15. – Ispitanikovo pravo na pristup osobnim podacima koji se odnose na njega i koji se obrađuju – Pravo na dobivanje kopije tih podataka – Pojam ‚kopija’ – Razlozi zahtjeva za pristup navedenim podacima – Upotreba podataka za pokretanje sudskog postupka”
1.
Zaštita fizičkih osoba u vezi s obradom osobnih podataka – Uredba 2016/679 – Ispitanikovo pravo na pristup svojim podacima koji se obrađuju – Osiguravanje kopije podataka – Pojam kopije – Predaja vjerne i razumljive reprodukcije tih podataka ispitaniku – Kopija izvadaka iz dokumenata, uključujući cijele dokumente, ili kopija izvadaka iz baza podataka koje sadržavaju, među ostalim, navedene podatke – Uključenost – Pretpostavka
(Uredba 2016/679 Europskog parlamenta i Vijeća, uv. izj. 58., čl. 12. st. 1. i čl. 15. st. 1. i 3.; Direktiva 95/46 Europskog parlamenta i Vijeća, čl. 12. t. (a))
(t. 25.-29., 31.-33. i t. 1. izreke)
2.
Zaštita fizičkih osoba u vezi s obradom osobnih podataka – Uredba 2016/679 – Ispitanikovo pravo na pristup svojim podacima koji se obrađuju – Pravo na dobivanje prve kopije vlastitih podataka bez naknade – Obveza voditelja obrade da osigura takvu kopiju – Ispitanikova obveza obrazlaganja zahtjeva za pristup podacima koja proizlazi iz preambule uredbe – Nepostojanje
(Uredba 2016/679 Europskog parlamenta i Vijeća, uv. izj. 63. prva reč., čl. 4. t. 2. i 7., čl. 15. st. 1. i 3.)
(t. 39., 40., 43., 48., 49., 51., 52., t. 2. izreke)
Izreka
1.
Članak 15. stavak 3. prvu rečenicu Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka)
treba tumačiti na način da:
pravo ispitanika na dobivanje kopije osobnih podataka koji se na njega odnose i koji se obrađuju podrazumijeva da mu se preda vjerna i razumljiva reprodukcija svih tih podataka. Tim se pravom podrazumijeva pravo na dobivanje cjelovite kopije dokumenata koji sadržavaju, među ostalim, navedene podatke, ako je osiguravanje takve kopije nužno kako bi se ispitaniku omogućila provjera točnosti i iscrpnosti te kako bi se zajamčila njihova razumljivost.
2.
Članak 15. stavke 1. i 3. Uredbe 2016/679
treba tumačiti na način da se:
voditelju obrade nalaže obveza da ispitaniku koji to zatraži osigura kopiju osobnih podataka koji se na njega odnose i koji se obrađuju, čak i ako je taj zahtjev obrazložen svrhom koja nije povezana s ciljevima iz prve rečenice uvodne izjave 63. te uredbe.